Loe läbi eestikeelne uudisteartikkel ja väljenda selle sisu lühikese pealkirjana. Vasta vaid pealkirjaga.
## Tekst:

Jalgpalli Meistrite liiga D-alagrupis alistas Tottenham Hotspur võõrsil Marseille Olympique'i 2:1 ja pääses esimesena edasi.
Tottenham juhtis ka enne viimast vooru, kuid kaotus kukutanuks nad kahe parema seast välja ja Chancel Mbemba esimese poolaja üleminutite väravast asuski võitu vajanud Marseille juhtima.

Tottenhamil ei läinud viigistamiseks siiski palju aega tarvis, sest Ivan Perišici 54. minuti tsenderdusele sai pea vahele Clement Lenglet. Järgnevalt ründas mõistagi rohkem Marseille ja väga hea võimalus oli 87. minutil vahetusmehel Sead Kolašinacil, aga pealöök lendas maapõrkega väravast siiski mööda.

Kohtumise üleminutitel pääsesid külalised kiirrünnakule ja Harry Kane'i söödu vormistas väravaks Pierre-Emile Höjbjerg. See tähendas Inglismaa klubile 11 punktiga alagrupi esikohta ja asetust kaheksandikfinaalide loosiks.

Teisena pääses edasi eelmise hooaja Euroopa liiga võitja Frankfurdi Eintracht, kes sai võõrsil jagu Lissaboni Sportingust 2:1 (62. Daichi Kamada, 72. Randal Kolo Muani - 39. Arthur Gomes) ja kerkis kümne punkti peale.

Seitse punkti kogunud Sporting jätkab Euroopa liigas ja kuue punkti peale jäänud Marseille jaoks sai euroteekond otsa.

Ülejäänud alagruppides olid kaks paremat juba enne viimast vooru selged. A-grupis sai Liverpool kodus jagu Napolist 2:0 ja Amsterdami Ajax võõrsil Glasgow Rangersist 3:1. Napoli võitis 15 punktiga, Liverpool tuli samuti 15 punktiga teiseks. Ajax sai kuue punktiga kolmanda koha ja Rangers kaotas kõik kohtumised.

B-grupi võitis FC Porto, kes viimasel mängupäeval oli kodus üle Madridi Atleticost. Leverkuseni Bayer ja Club Brügge viigistasid 0:0. Porto võitis alagrupi 12 punktiga ja Club Brügge tuli 11 punktiga teiseks. Leverkusen (5) lõpetas kolmandana ja Atletico (5) neljandana.

C-grupi võitis täiseduga Müncheni Bayern, kes oli viimases voorus üle Milano Interist 2:0. Barcelona sai võõrsil jagu Plzeni Viktoriast 4:2. 18 punkti kogunud Bayernile järgnesid Inter (10), Barcelona (7) ja Plzen.

Ülejäänud neljas alagrupis saab kõik paika kolmapäeval.
## Pealkiri:

user
Tottenham pidas vastu ja jätkab Meistrite liigas 16 seas
assistant